Europass on osutunud populaarseks ka ettevõtetes ja tööhõivetalitustes. Firma Manpower Belgium  suhtekorraldus- ja kommunikatsioonijuht Marc Vandeleene ütles: "Pidevalt muutuval tööturul, mis on üha rahvusvahelisem, lihtsustab Europassi CV firmadel töötajate värbamist ja parandab töötajate liikuvust. See, kuidas kandidaat oma elulookirjelduse koostab, sõltub sageli tema kodumaa kohalikest tavadest: mis ühes riigis on tavaks, ei tarvitse teises riigis olla sobilik. Just selle probleemi lahendabki Europassi CV."